**A ME BTK Kari Tanácsának 40/2013. (XI. 27.) sz. határozata**

*a méltányossági kérelmek felülvizsgálatáról*

A Kari Tanács elfogadta a minőségbiztosítási eljárás során a Bölcsészettudományi Kar 2012/2013-as tanév I. és II. félévére vonatkozó méltányossági eljárásokkal kapcsolatosan elvégzett felmérését és értékelését, valamint az ehhez kapcsolódó intézkedési tervet.

**A ME BTK Kari Tanácsának 41/2013. (XI. 27.) sz. határozata**

*az oktatók minősítettségének felülvizsgálatáról, tantárgyfelelősi kreditterheléséről és a szükséges javító intézkedésekről*

A Kari Tanács elfogadta az oktatók minősítettségének biztosításáról, valamint az egy oktatóra eső kreditterhelésről készült beszámolót, és az ehhez kapcsolódó intézkedési tervet.

**A ME BTK Kari Tanácsának 42/2013. (XI. 27.) sz. határozata**

*a tantárgyi tematikák felülvizsgálatáról és a kapcsolódó javító intézkedésekről*

A Kari Tanács elfogadta a 2012/2013-as tanév tantárgyi tematikáinak ellenőrzéséről készült beszámolót, valamint az ehhez kapcsolódó intézkedési tervet.

**A ME BTK Kari Tanácsának 43/2013. (XI. 27.) sz. határozata**

*az ún. „kritikus tárgyak” jegyzékéről*

A Kari Tanács megvitatta és elfogadta az intézetigazgatók beszámolói alapján összeállított, „kritikus tárgyakról” szóló összefoglalót és az ehhez kapcsolódó intézkedési tervet.

**A ME BTK Kari Tanácsának 44/2013. (XI. 27.) sz. határozata**

*a Bölcsészettudományi Kar szakjainak fenntartásáról*

A Kar Tanácsa megállapította, hogy a kar szakstruktúrája az előző akkreditációs értékelés (2008) óta jelentős bővülésen, átalakuláson ment keresztül. A Kari Tanács mind az egyes képzési formák megszüntetését, mind az új szakok indítását indokolt, a hallgatói létszám-változásokat és igényeket figyelembe vevő, ésszerű döntéseknek tartja. Ezen felül azonban a 2013/2014-as tanév I. félévében meglévő szakstruktúrát változatlan formában fenntartani kívánja.

**A ME BTK Kari Tanácsának 45/2013. (XI. 27.) sz. határozata**

*a 2014. évi vezetői és oktatói pályázatok kiírásáról*

A Kari Tanács az előzetesen kiküldött pályázati kiírásokat és azok szövegszerű javaslatát egyhangú szavazással jóváhagyta. A 2014. évben sor kerül 2 dékánhelyettesi, 2 intézetigazgatói, továbbá a Modern Filológiai Intézetben 4 anyanyelvi lektori pályázat kiírására.

**A ME BTK Kari Tanácsának 46/2013. (XI. 27.) sz. határozata**

*a dékáni pályázatokat véleményező bizottság tagjairól*

A Kar Tanács a 2014. évi dékáni pályázatok véleményezésére bizottságot hozott létre, melynek tagjai:

Dr. Ugari János egyetemi docens - elnök

Tagok:

Dr. Biczó Gábor egyetemi docens

Kegyesné dr. Szekeres Erika egyetemi docens

Prof. dr. Szűcs Péter dékán – külső tag

Szabó Gábor hallgató, BTK HÖK elnök

**A ME BTK Kari Tanácsának 47/2013. (XI. 27.) sz. határozata**

*a dékánhelyettesi, intézetigazgatói és oktatói pályázatokat véleményező bizottság tagjairól*

A Kar Tanács a 2014. évi dékánhelyettesi, intézetigazgatói és oktatói pályázatok véleményezésére bizottságot hozott létre, melynek tagjai:

Dr. Ugari János egyetemi docens - elnök

Tagok:

Dr. Biczó Gábor egyetemi docens

Kegyesné dr. Szekeres Erika egyetemi docens

Dr. Pusztainé dr. Fischl Klára adjunktus

Szabó Gábor hallgató, BTK HÖK elnök

**A ME BTK Kari Tanácsának 48/2013. (XI. 27.) sz. határozata**

*az egyetemi tanári pályázatokat véleményező bizottság tagjairól*

A Kari Tanács megválasztotta az egyetemi tanári pályázatokat elbíráló bizottság tagjait. A bizottság elnöke Prof. dr. Hell Judit egyetemi tanár, belső tagjai: Prof. dr. Csepeli György egyetemi tanár és Prof. dr. Schwendtner Tibor egyetemi tanár, külső tagjai Prof. dr. Forrai Gábor egyetemi tanár és Prof. dr. Szabó Márton Professor Emeritus.

**A ME BTK Kari Tanácsának 49/2013. (XI. 27.) sz. határozata**

*a Kari Tanács tagjait jelölő bizottság összetételéről*

A törvényi előírások alapján a Kari Tanács tagjainak mandátuma 2013. december 31-én lejár, ezért szükséges az új tagok választása. A választás előkészítésére a Kari Tanács titkos szavazással jelölő bizottságot hozott létre. Az elnök Prof. dr. Kecskeméti Gábor intézetigazgató egyetemi tanár, tagjai dr. Kotics József intézetigazgató egyetemi docens és Murvainé Ádám Anetta adjunktus.

**A ME BTK Kari Tanácsának 50/2013. (XI. 27.) sz. határozata**

*a Hallgatói Jogorvoslati Bizottság tagjáról és póttagjáról*

A Kari Tanács 1 naptári évre a Hallgatói Jogorvoslati Bizottság tagjává Dr. R. Nagy József adjunktust, póttagjává Fekete Sándor tanársegédet választotta.

**A ME BTK Kari Tanácsának 51/2013. (XI. 27.) sz. határozata**

*intézeti tanszékek összevonásáról*

A Kari Tanács többségi szavazással támogatta a Történettudományi Intézet egyes tanszékeinek összevonását: a korábbi 7 tanszék helyett így 4 intézeti tanszék jött létre.

**ME BTK Kari Tanácsának 52/2013. (XI. 27.) sz. határozata**

 *intézeti tanszékvezetők megbízásáról*

A Kari Tanács többségi szavazással támogatta a Történettudományi Intézetben az alábbi intézeti tanszékvezetői megbízásokat:

Dr. Gyulai Éva (4 évre): Ókortörténeti, Művelődéstörténeti és Muzeológia Intézeti Tanszék

Dr. Tóth Péter (1 évre): Közép- és Kora Újkor-történeti Intézeti Tanszék

Prof. dr. Bona Gábor (4 évre): Új- és Jelenkor-történeti és Hadtörténeti Intézeti Tanszék

**ME BTK Kari Tanácsának 53/2013. (XI. 27.) sz. határozata**

*a 2014. évi humánpolitikai feladatok meghatározásáról*

A korábbi intézeti egyeztetések és az előzetesen kiküldött javaslat alapján a Kari Tanács elfogadta a Bölcsészettudományi Kar 2014. évre tervezett humánpolitikai intézkedéseit.

**ME BTK Kari Tanácsának 54/2013. (XI. 27.) sz. határozata**

*a kari Szakdolgozatkészítési Szabályzat módosításáról*

A Kari Tanács többségi szavazással elfogadta az előzetesen kiküldött *kari Szakdolgozatkészítési* *Szabályzat* módosításait és az egyetemi Szenátus felé továbbításra ajánlotta. A technikai jellegű módosítások a 3. és 5. paragrafust érintették.

**ME BTK Kari Tanácsának 55/2013. (XI. 27.) sz. határozata**

*a kari akkreditációs önértékelés elfogadásáról*

A Kari Tanács többségi szavazással elfogadta az előzetesen kiküldött anyag alapján a kari akkreditációs önértékelés főbb szempontjait.

**ME BTK Kari Tanácsának 56/2013. (XI. 27.) sz. határozata**

*a kulturális antropológia alap- és mesterszak tárgyfelelőseinek módosításáról*

A Kari Tanács elfogadta az előzetesen kiküldött anyag alapján a kulturális antropológia alap- és mesterszak tárgyfelelőseinek módosítására vonatkozó előterjesztést.

**ME BTK Kari Tanácsának 57/2013. (XI. 27.) sz. határozata**

*a kari SZMSZ módosításáról*

A Kari Tanács többségi szavazással elfogadta a *Miskolci Egyetem Bölcsészettudományi Karának feladataira és működési rendjére* vonatkozó szabályzat 12. paragrafusának módosítását és az egyetemi Szenátus felé továbbításra ajánlotta.

A határozatot kiadta:

**Dr. Illésné dr. Kovács Mária s.k.**

dékán

2013. november 29.